શહેરના સુપ્રસિધ્ધ યુરોલોજિસ્ટ ડો કેતન રાજ્યગુરૂ પણ ડો હેમંત સાથે એવરેસ્ટ બેઝ કેમ્પ ટ્રેકિંગ કરી આવ્યા છે. આ અંગે તેમણે જણાવ્યું કે, મેથ્સ અને અન્ય પઝલ્સ સોલ્વ કરવા તેમનો મૂળ શોખ છે. ડો હેમંતના પ્રોત્સાહનના કારણે તેમણે જીવનમાં પ્રથમ વખત એવરેસ્ટ બેઝ કેમ્પ સુધીનું ટ્રેકિંગ કર્યું. ટ્રેકિંગમાં જતા પહેલાં ત્રણ મિહના જેટલો સમય તેમણે રનિંગ, બ્રિસ્ક વોકિંગ, સિડી ચઢવા જેવી અનેક એક્સરસાઈઝ કરી ફિઝીકલ ફિટ બન્યાં હતાં. ટ્રેકિંગના અનુભવ વિશે તેમણે કહ્યું કે, પહાડોની સુંદરતા વિશે જેટલું કહો એટલું ઓછું છે, જીવનમાં પહેલી વખત ટ્રેકિંગ કરવું અને તે પણ એવરેસ્ટ બેઝ કેમ્પનું એ જીવનમાં ક્યારેય ન ભૂલાય તેવું એચિવમેન્ટ છે.